Як зазначыла сябра КХП-БНФ, нязменны сцяганосец ушанаванняў Ніна Багінская, “з сябрамі кожны месяц прыходжу ў Курапаты, таму што ўлада не жадае памятаць сваіх рэпрэсаваных суайчыннікаў”. “І мы будзем прыходзіць да таго часу, пакуль ўлада не прызнае сталінскі генацыд, што адбываўся на беларускай зямлі. І колькі б нас ні было ў Курапатах, мы будзем шанаваць сваіх продкаў і незалежнасць Бацькаўшчыны. Бо ў Курапатах загінулі людзі, якія імкнуліся набыць незалежнасць Беларусі ад Маскоўскай імперскай дзяржавы”, — заявіла Ніна Багінская.